Aksesori hanbok 
 Kanak-kanak di Washington DC memakai hanbok 
***Hanbok*** (di Korea Selatan) atau ***Chosŏn-ot*** (di Korea Utara) ialah pakaian tradisional Korea untuk pakaian formal atau separa formal semasa majlis tradisional seperti perayaan, keraian, dan upacara. Ia dicirikan melalui warna-warna cerah dan garis sederhana tanpa poket. Walaupun istilahnya secara harfiah bermaksud "pakaian Korea", hari ini hanbok biasanya merujuk secara khusus pada pakaian yang dipakai pada zaman dinasti Joseon. Korea mempunyai dua tradisi pakaian di iaitu para penguasa dan bangsawan mengguna pelbagai jenis gaya peribumi yang dipengaruhi oleh orang asing, seperti *gwanbok* untuk para pegawai, sementara orang biasa mempertahankan gaya pakaian asli yang berbeza, yang sekarang dikenal sebagai hanbok.

Pada tahun 1996, Kementerian Kebudayaan, Sukan dan Pelancongan Korea Selatan menubuhkan "Hari Hanbok" untuk mendorong warga Korea Selatan memakai hanbok.

Komposisi dan reka bentuk
-------------------------

 Unsur utama Hanbok: 1. hwajang 2. godae 3. somae buri 4. somae 5. goreum 6. u 7. doryeon 8, 11. jindong 9. gil 10. baerae 12. git 13. dongjeong 
Hanbok tradisional wanita terdiri dari *jeogori*, kemeja blaus atau jaket, dan *chima*, skirt lilit, yang biasanya dipakai penuh. Gabungannya sering disebut *chima jeogori*. Hanbok lelaki terdiri daripada *jeogori* dan *baji* ("seluar") longgar.

### Jeogori

*Jeogori* ialah pakaian asas hanbok, yang dipakai oleh lelaki dan wanita. Ia merangkumi lengan dan bahagian atas badan pemakai. Bentuk asas *jeogori* terdiri daripada *gil*, *git*, *dongjeong*, *goreum* dan lengan baju. *Gil* (Hangul: 길) adalah bahagian besar pakaian di kedua-dua bahagian depan dan belakang, dan *git* (Hangul: 깃) adalah jalur kain yang memotong kolar. *Dongjeong* (Hangul: 동정) adalah kolar putih yang boleh ditanggalkan yang diletakkan di hujung *git* dan umumnya berbentuk segi empat. *Gorem* (Hangul: 고름) adalah tali mantel yang mengikat *jeogori*. *Jeogori* wanita mungkin mempunyai *kkeutdong* (Hangul: 끝동), manset berwarna berbeza yang diletakkan di hujung lengan baju. 

Dua helai jeogori mungkin merupakan penemuan arkeologi paling awal yang masih ada. Satu dari makam puak Yangcheon Heo bertarikh 1400-1450, sementara yang lain ditemui di dalam sebuah patung Buddha di Kuil Sangwonsa (mungkin ditinggalkan sebagai persembahan) yang bertarikh 1460-an.

 Jeogori dan chima 
Bentuk *Jeogori* berubah dari masa ke masa. Walaupun *jeogori* lelaki tetap tidak berubah, *jeogori* wanita secara dramatik dipendekkan semasa dinasti Joseon, mencapai had terpendek pada akhir abad ke-19. Namun, kerana usaha reformasi dan alasan praktikal, *jeogori* moden untuk wanita lebih panjang daripada yang sebelumnya. Walaupun begitu, panjangnya masih di atas garis pinggang. Secara tradisional, *goreum adalah* pendek dan sempit, namun *goreum* moden agak panjang dan lebar. Terdapat beberapa jenis *jeogori yang* berbeza-beza dari segi kain, teknik menjahit, dan bentuknya. 

### Chima

*Chima* merujuk kepada "skirt", yang juga disebut *sang* (裳) atau *gun* (裙) dalam hanja. Skirt bahagian dalam, atau lapisan kain dalam, disebut *sokchima*. Menurut mural kuno Goguryeo dan mainan tanah yang digali dari kejiranan Hwangnam-dong, Gyeongju, wanita Goguryeo mengenakan *chima* dengan *jeogori* di atasnya, menutupi tali pinggang.

Walaupun skirt berjalur, tampal cantum, dan berpesak diketahui dari zaman Goguryeo dan Joseon, *chima* biasanya diperbuat daripada kain segi empat yang telah berlisu atau bercantum menjadi band skirt. Ikatan pinggang ini melepasi kain skirt itu sendiri dan membentuk ikatan untuk mengikat skirt di seluruh badan.

*Sokchima* sebagian besar dibuat dengan cara yang mirip dengan baju kurung hingga awal abad ke-20 ketika tali ditambahkan, kemudian berkembang menjadi korset tanpa lengan atau rok "reformasi". Pada pertengahan abad ke-20, beberapa *chima* luar juga mendapatkan korset tanpa lengan, yang kemudian ditutupi oleh *jeogori*.

### Baji

*Baji* merujuk pada bahagian bawah hanbok lelaki. Ini adalah istilah rasmi untuk 'seluar' dalam bahasa Korea. Berbanding dengan seluar gaya barat, ia tidak ketat. Reka bentuk yang longgar bertujuan menjadikan pakaian sesuai untuk duduk di lantai. Ia berfungsi seperti seluar moden, tetapi kini istilah *baji* biasanya digunakan di Korea untuk semua jenis seluar. Terdapat tali pinggang di sekitar pinggang baji untuk mengikat. 

*Baji* boleh terdiri daripada seluar tidak bergaris, seluar kulit, seluar sutera, atau seluar kapas, bergantung pada gaya pakaian, kaedah menjahit, sulaman dan sebagainya. 

### Po

*Po* atau *Pho* adalah istilah umum yang merujuk pada jubah luar atau kot luar, yang merupakan gaya umum dari zaman Tiga Kerajaan Korea hingga ke akhir zaman Joseon. Tali pinggang digunakan sehingga digantikan dengan reben pada akhir dinasti Joseon. *Durumagi* adalah sejenis *po* yang dipakai sebagai perlindungan daripada kesejukan. Ia dipakai secara meluas sebagai jubah luar di atas *jeogori* dan *baji*. Ia juga disebut *jumagui*, *juchaui*, atau *juui*.

Mantel yang berbeza yang berasal dari gaya dinasti Tang digunapakai di kalangan elit Silla Bersatu dan akhirnya berkembang menjadi Gwanbok.

### *Jokki* dan *magoja*

*Jokki* (Korea: 조끼code: ko is deprecated ) ialah jenis rompi, sementara *magoja* ialah jaket luar. Walaupun *jokki* dan *magoja* diciptakan pada akhir dinasti Joseon (1392-1897), secara langsung setelah budaya Barat mulai mempengaruhi Korea, pakaian tersebut dianggap sebagai pakaian tradisional. Masing-masing juga dipakai di atas *jeogori* untuk kehangatan dan gaya. Pakaian *Magoja* pada mulanya digayakan sesuai dengan pakaian orang Manchu, dan diperkenalkan ke Korea setelah Heungseon Daewongun, ayah Raja Gojong, kembali dari pengasingan politiknya di Tianjin pada tahun 1887. *Magoja* berasal dari *magwa yang* dipakainya dalam pengasingan kerana iklim dingin di sana. Disebabkan kehangatan dan kemudahan pemakaiannya, *magoja* menjadi popular di Korea. Ia juga disebut *"deot jeogori"* (secara harfiah "*jeogori* luar") atau *magwae*. 

*Magoja* tidak mempunyai *git*, tali kain yang memotong kolar, atau *goreum* (tali pengikat), tidak seperti *jeogori* dan *durumagi* (kot luar). *Magoja* pada asalnya adalah pakaian lelaki tetapi kemudian menjadi uniseks. *Magoja* untuk lelaki mempunyai *seop* (Hangul: 섶code: ko is deprecated , lajur bertindih di bahagian depan) dan lebih panjang daripada *magoja* wanita, supaya kedua-dua sisi terbuka di bahagian bawah. *Magoja* diperbuat daripada sutera dan dihiasi dengan satu atau dua butang yang biasanya dibuat dari ambar. Di atas *magoja* lelaki, butang dipasang di sebelah kanan, berbanding di sebelah kiri seperti di *magoja* wanita.

Pada mulanya, wanita memakai *magoja* untuk gaya dan bukan sebagai pakaian harian, dan *kisaeng* terutama memakainya dengan kerap. Ia diperbuat daripada sutera, dan warna untuk wanita cenderung berwarna neutral untuk diselaraskan dengan pakaian lain seperti *jeogori* dan *chima,* yang dipakai bersama. Pada musim bunga dan musim luruh, pastel yang digunakan dalam *magoja* wanita dipadankan dengan warna *jeogori*. *Magoja* lelaki pada musim bunga dan musim panas adalah berwarna jed, hijau, kelabu, kelabu gelap.

### Hanbok kanak-kanak

 Hanbok kanak-kanak 
Secara tradisional, *Kkachi durumagi* (secara harfiah "kot luar murai") dipakai sebagai *seolbim* (Hangul: 설빔), iaitu pakaian dan kasut baru yang dipakai pada Tahun Baru Korea, sementara pada masa ini, ia dipakai sebagai pakaian upacara untuk *dol*, perayaan untuk ulang tahun pertama bayi. Ia mantel berwarna-warni kanak-kanak dan dipakai oleh budak lelaki. Pakaian itu juga disebut *obangjang durumagi* yang bermaksud "kot luar lima arah". Ia dipakai di atas *jeogori* (jaket) dan *jokki* (rompi), sementara pemakainya boleh meletakkan *jeonbok* (rompi panjang) di atasnya. *Kkachi durumagi* juga dipakai bersama dengan penutup kepala seperti *bokgeon* (topi kain berpuncak), *hogeon* (topi kain berpuncak dengan corak harimau) untuk budak lelaki atau *gulle* (penutup kepala hiasan) untuk kanak-kanak perempuan.

Upacara
-------

 *Hwarot*, pakaian pengantin 
Hanbok dikelaskan mengikut tujuannya: pakaian sehari-hari, pakaian istiadat, dan pakaian khas. Gaun upacara dipakai pada kesempatan rasmi, termasuk ulang tahun pertama anak, perkahwinan, atau pemakaman. Pakaian khas pula dibuat untuk dukun dan pegawai.

Hanbok (Hangul: 한복; hanja: 韓服) adalah pakaian tradisional orang Korea yang dipakai setiap hari hingga hanya 100 tahun yang lalu, asalnya dirancang untuk memudahkan pergerakan. Tetapi sekarang, ia hanya dipakai pada majlis perayaan atau ulang tahun khas. Ia pakaian formal dan kebanyakan orang Korea menyimpan hanbok untuk waktu-waktu istimewa dalam hidup mereka seperti perkahwinan, Chuseok (Kesyukuran Korea), dan Seollal (Tahun Baru Korea). Anak-anak pula memakai hanbok untuk meraikan ulang tahun pertama mereka (Hangul: 돌잔치). Walaupun hanbok tradisional itu sendirinya indah, reka bentuknya telah berubah secara perlahan dari generasi ke generasi. Teras hanbok adalah bentuknya yang anggun dan warnanya yang cerah, sukar untuk menganggap hanbok sebagai pakaian sehari-hari kini tetapi perlahan-lahan di revolusi melalui perubahan kain, warna dan ciri, yang mencerminkan keinginan seseorang. 

Hanbok Tradisional Wanita terdiri dari *jeogori*, yang merupakan kemeja atau jaket, dan gaun *chima*, yang merupakan skirt yang melilit yang biasanya dipakai penuh. Hanbok seorang lelaki terdiri daripada *jeogori* (jaket) dan seluar longgar yang dipanggil *baji*. Juga terdapat pakaian *Po* tambahan yang merupakan kot luar, atau jubah, *jokki* yang merupakan jenis rompi dan *magoja* yang merupakan jaket luar yang dipakai di atas *jeogori* untuk kehangatan dan gaya.

Warna hanbok melambangkan kedudukan sosial dan status perkahwinan. Contohnya, warna-warna terang biasanya dipakai oleh kanak-kanak dan perempuan sementara warna pudar dipakai oleh lelaki dan wanita pertengahan umur. Wanita yang belum berkahwin sering memakai *jeogori* kuning dan *chima* merah sementara wanita berpangkat utama memakai hijau dan merah, dan wanita dengan anak lelaki memakai biru gelap. Kelas atasan memakai pelbagai warna. Sebaliknya, orang biasa diharuskan memakai warna putih, tetapi mengenakan warna merah jambu pucat, hijau muda, kelabu dan arang pada majlis-majlis khas. 

Bahan yang digunakan untuk menghasilkan kain hanbok turut boleh menunjukkan taraf kedudukan pemakai. Masyarakat kelas atasan diamati berpakaian hanbok kain rami atau bahan ringan lain bermutu tinggi yang ditenun rapat untuk keselesaan pada musim panas dan sutera polos dan bercorak sepanjang baki tahun lainnya; masyarakat kebanyakan sebaliknya hanya mampu mendapatkan kain dari kapas. Corak disulam pada hanbok pula mewakili kehendak pemakainya. Bunga peony pada gaun pengantin, mewakili keinginan untuk kehormatan dan kekayaan. Bunga teratai melambangkan harapan untuk bangsawan, dan kelawar dan delima menunjukkan keinginan untuk anak-anak. Naga, phoenix, burung jenjang dan harimau hanya untuk pegawai kerajaan dan pegawai tinggi.

Sejarah
-------

### Zaman dahulu

Hanbok dapat ditelusuri asalnya dengan pakaian nomad dari Steppe Eurasia, yang merangkumi seluruh Siberia dari Asia barat hingga Asia Timur Laut, yang saling berkaitan dengan Laluan Steppe. Bukti terawal mengenai ciri reka bentuk hanbok dilihat pada mural dinding kuno Goguryeo dari zaman Tiga Kerajaan Korea.

 

Mencerminkan asal-usul nomadnya di Asia barat dan utara, hanbok direka untuk memudahkan pergerakan. Dianggarkan bahawa struktur asas hanbok, iaitu jaket *jeogori*, seluar *baji*, rok *chima*, dan kot luar *po* telah dibuat pada zaman Gojoseon, kerajaan Korea pertama. Kemudian dalam tempoh Tiga Kerajaan Korea, seluar pendek dan ketat serta jaket panjang pinggang dipakai oleh lelaki dan wanita. Wanita memakai skirt secara bergantian. Struktur asas dan ciri reka bentuk asas hanbok tetap tidak berubah hingga hari ini. Dalam tempoh ini, topi kerucut dan yang serupa, kadang-kadang dihiasi dengan bulu burung, dipakai sebagai penutup kepala. Hiasan bulu burung, dan mahkota emas bermotifkan burung dan pokok, dianggap sebagai simbolik penghubung ke langit. Jaket *jeogori* adalah baju Kaftan panjang pinggul bertali pinggang, dan sut *po* pula jubah Kaftan penuh panjang badan juga berikat pada bahagian pinggang. Seluarnya longgar, hampir sama dengan seluar yang terdapat di tapak perkuburan Xiongnu di Noin Ula. Beberapa bangsawan Goguryeo mengenakan seluar besar dengan ikatan yang lebih ketat di pergelangan kaki daripada yang lain, yang mungkin merupakan simbol status bersama dengan panjang, bahan kain, dan warna. Wanita kadang-kadang memakai seluar atau memakai skirt berlisu. Mereka kadang-kadang memakai seluar di bawah skirt mereka. Dua jenis but digunakan, satu hanya menutupi bahagian kaki, dan yang lain menutupi sehingga lutut bawah. 

* Seorang lelaki Goguryeo dengan pakaian berburu dari Ibu Kota dan Makam Kerajaan Koguryo KunoSeorang lelaki Goguryeo dengan pakaian berburu dari Ibu Kota dan Makam Kerajaan Koguryo Kuno
* Pakaian raja dan ratu GoguryeoPakaian raja dan ratu Goguryeo
* Pakaian raja dan permaisuri SillaPakaian raja dan permaisuri Silla
* Tali pinggang emas yang digunakan oleh kerabat diraja SillaTali pinggang emas yang digunakan oleh kerabat diraja Silla
* Pakaian wanita semasa dinasti GoryeoPakaian wanita semasa dinasti Goryeo
* Potret Lady Joban dari dinasti GoryeoPotret Lady Joban dari dinasti Goryeo
* Potret Yi Je-hyeon dari dinasti GoryeoPotret Yi Je-hyeon dari dinasti Goryeo

### Zaman Negeri Utara-Selatan dan dinasti Goryeo

Ketika Silla menyatukan Tiga Kerajaan, berbagai sutera, linen, dan mode diimpor dari Tang China dan Parsi. Dalam prosesnya, trend fesyen terbaru Luoyang, ibu kota Tang, juga diperkenalkan ke Korea, di mana ia menjadi bayangan Korea yang unik seperti siluet Empayar Barat. Setelah penyatuan Korea oleh Silla, wanita Korea kelas bangsawan mula memakai gaya baru, yang popular bukan sahaja di China tetapi di semua negara yang dipengaruhi oleh Jalan Sutera. Gaya, bagaimanapun, tidak mempengaruhi hanbok yang masih digunakan oleh orang biasa, dan penggunaannya semakin pudar pada zaman Goryeo, negara Korea berikutnya yang berkuasa, dan penggunaan hanbok dihidupkan kembali di kelas bangsawan.

 

Pada Zaman Utara-Selatan, Silla dan Balhae menggunapakai *dallyeong*, jubah berkolar bulat dari Asia Barat kuno yang digunapakai oleh dinasti Tang di China. Gaya *dallyeong* dari China digunakan sebagai *gwanbok*, pakaian formal untuk pegawai pemerintah, pengantin lelaki, dan *jubah naga*, pakaian rasmi diraja. 

* Jubah naga (atau ikseongwanpo): pakaian rasmi untuk raja*Jubah naga* (atau ikseongwanpo): pakaian rasmi untuk raja
* Hongryongpo: pakaian sehari-hari untuk raja*Hongryongpo*: pakaian sehari-hari untuk raja
* Hwangryongpo: pakaian harian untuk maharaja yang digayakan mengikut jubah empayar China. Gojong mula memakai jubah kuning yang sebelum itu hanya terhad kepada maharaja China.*Hwangryongpo*: pakaian harian untuk maharaja yang digayakan mengikut jubah empayar China. Gojong mula memakai jubah kuning yang sebelum itu hanya terhad kepada maharaja China.
* Tongcheongwan dan Gangsapo*Tongcheongwan* dan *Gangsapo*

 Hanbok mengalami perubahan ketara di bawah pemerintahan Mongol. Setelah Dinasti Goryeo (918 – 1392) menandatangani perjanjian damai dengan Kerajaan Mongol pada abad ke-13, puteri-puteri Mongolia yang menikah dengan kerabat kerajaan Korea membawa bersama fesyen Mongolia ke dalam kehidupan rasmi dan peribadi. Akibat pengaruh ini, skirt *chima* dipendekkan, dan *jeogori* dipakai di atas pinggang dan diikat di dada dengan reben panjang dan lebar, *goruem* (bukannya diikat) dan lengannya melengkung sedikit. Pertukaran budaya bukanlah satu hala. Goryeo memiliki pengaruh budaya yang signifikan pada istana Mongol dari dinasti Yuan, yang paling terlihat adalah penerapan hanbok wanita oleh bangsawan, permaisuri, dan gundik dari istana Mongol.

### Dinasti Joseon

Awal Joseon meneruskan fesyen wanita untuk pakaian longgar dan labuh, seperti yang terlihat di mural dari makam Bak Ik (1332–1398). Namun, pada abad ke-16, *jeogori* telah memendek ke pinggang dan nampaknya semakin hampir ketat, walaupun tidak pada bahagian bebayang berbentuk lonceng pada abad ke-18 dan ke-19.

Hanbok hari ini adalah keturunan langsung dari hanbok yang dipakai pada zaman Joseon, khususnya akhir abad ke-19. Hanbok telah melalui berbagai perubahan dan naik turun fesyen selama lima ratus tahun di bawah pemerintahan raja-raja Joseon dan akhirnya berkembang menjadi apa yang sekarang kita anggap sebagai hanbok biasa. 

#### Pakaian setiap hari

Semasa dinasti Joseon, *chima* atau skirt adalah besar, sementara *jeogori* atau blaus lebih ketat dan dipendekkan bentuknya, ciri-ciri yang agak berbeza dari hanbok abad sebelumnya, iaitu *chima* agak langsing dan *jeogori besar* dan panjang, mencapai di bawah pinggang tahap. Selepas pencerobohan Jepun ke Korea (1592–98) atau *Perang Imjin*, kesulitan ekonomi di semenanjung mungkin telah mempengaruhi gaya yang lebih sesuai dengan penggunaan kain yang lebih sedikit.

Pada abad ke-16, *jeogori* wanita adalah panjang, lebar, dan menutupi pinggang. Panjang *jeogori* wanita secara beransur-ansur menjadi pendek: kira-kira 65 cm pada abad ke-16, 55 cm pada abad ke-17, 45 cm pada abad ke-18, dan 28 cm pada abad ke-19, dengan sebilangannya sependek 14.5   cm *Heoritti* (허리띠) atau jorinmal (졸 잇말) dipakai untuk menutupi payudara. Trend memakai *jeogori* pendek dengan *heoritti* dimulakan oleh gisaeng dan segera merebak kepada wanita kelas atasan. Di kalangan wanita kelas biasa dan rendah, muncul amalan di mana mereka mendedahkan payudara mereka setelah melahirkan anak dengan bangga menunjukkan bahawa mereka telah melahirkan seorang anak lelaki, iaitu, seorang pewaris lelaki.

Selama abad ketujuh belas dan kelapan belas saiz gelembung skirt tertumpu di sekitar pinggul, sehingga membentuk bebayang yang serupa dengan skirt Barat. Kepenuhan skirt mencapai tahap yang sangat tinggi sekitar tahun 1800. Pada abad ke-19 kepenuhan skirt dicapai di sekitar lutut dan pergelangan kaki sehingga memberikan *chima* segitiga atau bebayang berbentuk A. yang masih menjadi gaya pilihan hingga hari ini. Banyak pakaian dalam seperti *darisokgot,* *soksokgot,* *dansokgot*, dan *gojengi* dipakai di bawahnya untuk mencapai bentuk yang diinginkan. 

Gerakan pembaharuan pakaian yang bertujuan memperpanjang *jeogori* mengalami kejayaan besar pada awal abad ke-20 dan terus mempengaruhi pembentukan hanbok moden. *Jeogori* moden lebih panjang, walaupun masih berada di tengah-tengah pinggang dan payudara. *Heoritti* kadang-kadang terdedah untuk alasan estetik. Pada akhir abad ke-19, seperti disebutkan di atas, Heungseon Daewongun memperkenalkan *magoja*, jaket gaya Manchu, yang sering dipakai di atas *jeogori* hingga hari ini. 

* Hanbok wanita terdiri daripada skirt chima dan kemeja jeogori.Hanbok wanita terdiri daripada skirt *chima* dan kemeja *jeogori*.
* Skirt lengkap dan jeogori ketat dianggap bergaya pada abad ke 18.Skirt lengkap dan *jeogori* ketat dianggap bergaya pada abad ke 18.
* Soksokgot, mirip dengan kot luar, ditunjukkan di bawah skirt wanita itu. abad ke 18.*Soksokgot*, mirip dengan kot luar, ditunjukkan di bawah skirt wanita itu. abad ke 18.
* Menari bersama dua pedangMenari bersama dua pedang

 Gaun bangsawan lelaki: *gat* (topi bulu kuda) di kepala dan *dopo* kuning (kot luar) 
Hanbok lelaki melihat sedikit perubahan berbanding hanbok wanita. Bentuk dan reka bentuk *jeogori* dan *baji* hampir tidak berubah. 

Sebaliknya, pakaian luar lelaki yang panjang, setaraf dengan kot luar moden, mengalami perubahan dramatik. Sebelum akhir abad ke-19, lelaki *yangban* hampir selalu memakai *jungchimak* ketika dalam perjalanan. *Jungchimak* mempunyai lengan yang sangat panjang, dan bahagian bawahnya terbelah di kedua-dua belah sisi dan kadang-kadang di bahagian belakang sehingga menimbulkan kesan turun naik ketika bergerak. Bagi sesetengah orang, ini adalah sesuatu yang bergaya, tetapi bagi yang lain, iaitu sarjana, ia hanyalah kesombongan. Daewon-gun berjaya melarang *jungchimak* sebagai sebahagian daripada program pembaharuan pakaiannya dan *jungchimak* akhirnya hilang. 

*Durumagi*, yang sebelumnya dipakai di bawah *jungchimak* dan pada dasarnya adalah pakaian rumah, menggantikan *jungchimak* sebagai *pakaian* rasmi untuk lelaki *yangban*. *Durumagi* berbeza dengan pendahulunya kerana lengannya lebih ketat dan tidak mempunyai belahan di kedua-dua sisi atau belakang. Panjangnya juga sedikit lebih pendek. Hanbok lelaki tetap sama sejak penggunaan *durumagi*. 

* Seorang lelaki yang memakai jungchimak. abad ke 18.Seorang lelaki yang memakai *jungchimak*. abad ke 18.
* Waryonggwan dan hakchangui pada tahun 1863*Waryonggwan* dan *hakchangui* pada tahun 1863
* Gambar diambil pada tahun 1863Gambar diambil pada tahun 1863
* Gambar diambil pada tahun 1863Gambar diambil pada tahun 1863
* Bokgeon dan simui pada tahun 1880*Bokgeon* dan *simui* pada tahun 1880
* Bokgeon hitam dan dopo biru pada tahun 1880*Bokgeon* hitam dan *dopo* biru pada tahun 1880
* Jeongjagwan di kepala*Jeongjagwan* di kepala
* Orang Korea dengan pakaian berkabungOrang Korea dengan pakaian berkabung
* Lelaki Korea, 1871Lelaki Korea, 1871
* Lelaki muda Korea dari kelas menengah, 1904Lelaki muda Korea dari kelas menengah, 1904
* Ibu dan anak perempuan Korea, 1910–1920Ibu dan anak perempuan Korea, 1910–1920

#### Bahan dan warna

 *Heuk dallyeongpo* pada akhir abad ke-18 
Kelas atasan memakai hanbok dari kain rami yang ditenun rapat atau bahan ringan bermutu tinggi dalam cuaca hangat dan sutera polos dan bercorak sepanjang tahun. Orang biasa hanya dibenarkan oleh undang-undang dan juga kemampuan untuk memakai sehingga kapas sahaja. 

Kelas atasan memakai pelbagai warna, walaupun warna terang biasanya dipakai oleh kanak-kanak dan gadis dan warna-warna lembut oleh lelaki dan wanita pertengahan umur. Orang biasa dibatasi oleh undang-undang untuk pakaian putih sehari-hari, tetapi untuk acara-acara khas mereka mengenakan warna merah jambu pucat, hijau muda, kelabu, dan arang. Warna *chima* menunjukkan kedudukan dan pernyataan sosial pemakainya. Sebagai contoh, warna biru pekat menunjukkan bahawa seorang wanita mempunyai anak lelaki. Hanya keluarga kerajaan yang dapat memakai pakaian dengan corak bercetak *geumbak* (daun emas) di bahagian bawah chima. 

#### Penutup Kepala

 Seorang wanita yang memakai rambut palsu, atau *gache* 
Kedua-dua lelaki dan wanita memakai rambut dengan tocang panjang sehingga mereka berkahwin, yang pada masa itu rambut kemudian diikat; rambut lelaki diikat di *simpul atas yang* disebut *sangtu* (*상투*) di bahagian atas kepala, dan rambut wanita itu digulung menjadi bentuk bola atau *komeori* dan diatur tepat di atas tengkuk. 

Pin panjang, atau *binyeo* (비녀), dipakai pada rambut wanita yang diikat sebagai pengikat dan hiasan. Bahan dan panjang *binyeo* berbeza mengikut kelas dan status pemakainya. Dan juga memakai reben atau *daenggi* (댕기) untuk mengikat dan menghias tocang rambut. Wanita memakai *jokduri* pada hari perkahwinan mereka dan memakai *ayam* untuk perlindungan dari kesejukan. Lelaki memakai gat, yang berbeza mengikut kelas dan status. 

Sebelum abad ke-19, wanita dengan latar belakang sosial tinggi dan *gisaeng* memakai rambut palsu (*gache*). Seperti mereka dari Barat, orang Korea menganggap rambut palsu yang lebih besar dan lebih berat adalah lebih diinginkan dan estetik. Begitulah kegilaan wanita terhadap *gache* hinggakan pada tahun 1788, Raja Jeongjo mengeluarkan titah diraja melarang penggunaan *gache*, kerana dianggap bertentangan dengan nilai-nilai keserhanaan dan pengekangan Konfusianisme Korea

Pada abad ke-19 wanita *yangban* mula memakai *jokduri*, topi kecil yang menggantikan *gache*. Walau bagaimanapun, *gache* menikmati populariti yang luas di kalangan *kisaeng* hingga akhir abad tersebut. 

### Perkembangan kemudian

Bermula pada akhir abad ke-19, hanbok sebahagian besarnya digantikan oleh pakaian import Barat baru seperti sut dan pakaian Barat. Hari ini, pakaian formal dan kasual biasanya berdasarkan gaya Barat. Walau bagaimanapun, hanbok masih dipakai untuk majlis tradisional, dan disediakan untuk perayaan seperti majlis perkahwinan, Tahun Baru Qamari, upacara nenek moyang tahunan, atau kelahiran anak.

Status sosial
-------------

Terutama sejak dari Dinasti Goryeo, hanbok mula menentukan perbezaan status sosial melalui banyak jenis dan komponen, dan ciri-ciri mereka - dari orang dengan status sosial tertinggi (raja), hingga mereka yang mempunyai status sosial terendah (hamba). Walaupun Hanbok moden tidak menyatakan status atau kedudukan sosial seseorang, Hanbok adalah unsur pembezaan penting terutama pada Dinasti Goryeo dan Joseon. 

### Pakaian

#### Hwarot

***Hwarot*** atau ***Hwal-Ot*** (Hangul: 활옷) ialah pakaian lengkap untuk seorang puteri dan puteri raja dengan selir, pakaian rasmi untuk golongan atasan, dan pakaian pengantin untuk wanita biasa semasa dinasti Goryeo dan Joseon. Corak bersulam yang popular untuk *Hwal-Ot* ialah teratai, phoenix, kupu-kupu, dan sepuluh simbol panjang umur: matahari; gunung; air; awan; batu; pokok pain; cendawan keabadian; penyu; jenjang putih, dan rusa. Setiap corak mewakili peranan yang berbeza dalam masyarakat, misalnya: naga mewakili maharaja, phoenix mewakili ratu; corak bunga mewakili seorang puteri, dan awan dan jenjang mewakili pegawai istana yang berpangkat tinggi. Semua corak ini sepanjang sejarah Korea mempunyai makna panjang umur, nasib baik, kekayaan dan kehormatan. *Hwal-Ot* juga mempunyai garis-garis jalur berwarna biru, merah, dan kuning di setiap lengan - seorang wanita biasanya memakai skirt berwarna merah tua dan *jeogori* berwarna kuning atau hijau, jaket tradisional Korea. *Hwal-Ot* dikenakan di atas *jeogori* dan skirt. Seorang wanita juga memakai rambutnya secara bersanggul, dengan sepit rambut hiasan dan mahkota kecil istiadat. Reben panjang dilekatkan pada sepit rambut hiasan, sepit rambut itu dikenali sebagai *Yongjam* (용잠). Sejak kebelakangan ini, orang memakai *Hwal-Ot* pada hari perkahwinan mereka, dan tradisi Korea masih bertahan hingga sekarang. 

#### Wonsam

***Wonsam*** (Hangul: 원삼) ialah kot luar istiadat untuk wanita yang sudah berkahwin di dinasti Joseon. Ia kebanyakannya dipakai oleh bangsawan, wanita istana berpangkat tinggi, dan wanita bangsawan dan warna dan corak mewakili pelbagai elemen sistem kelas Korea. Maharani memakai kuning; permaisuri memakai warna merah; puteri mahkota memakai warna ungu-merah; sementara itu seorang puteri, dan seorang wanita dari keluarga bangsawan atau yang lebih rendah memakai hijau. Semua peringkat sosial atas biasanya mempunyai dua jalur berwarna di setiap lengan: *wonsam* berwarna kuning biasanya mempunyai garis-garis berwarna merah dan biru, *wonsam* berwarna merah mempunyai garis-garis biru dan kuning, dan *wonsam* berwarna hijau mempunyai garis-garis merah dan kuning. Wanita kelas bawah memakai banyak jalur dan reben berwarna yang menyertainya, tetapi semua wanita biasanya melengkapkan pakaian mereka dengan *Onhye* atau *Danghye*, kasut tradisional Korea. 

#### Dangui

***Dangui*** atau ***Tangwi*** (Hangul: 당의) adalah jubah istiadat kecil untuk permaisuri, puteri, atau isteri pegawai tinggi kerajaan sementara ia dipakai semasa upacara besar di kalangan kelas bangsawan di dinasti Joseon. Bahan yang digunakan untuk membuat "Dang-Ui" bergantung pada musim, jadi wanita kelas atasan mengenakan Dang-Ui tebal pada musim sejuk sementara mereka memakai lapisan yang lebih tipis pada musim panas. Dang-Ui terdapat dalam banyak warna, tetapi kuning dan/atau hijau paling umum. Namun maharaja memakai Dang-Ui ungu, dan permaisuri mengenakan warna merah. Pada zaman dinasti Joseon, wanita biasa mengenakan Dang-Ui sebagai sebahagian daripada gaun pengantin mereka. 

#### Myeonbok dan Jeokui

##### Myeonbok

***Myeonbok*** (Hangul: 면복) ialah jubah istiadat keagamaan dan rasmi raja sementara ***Jeokui*** adalah untuk permaisuri semasa dinasti Goryeo dan Joseon. Myeonbok terdiri daripada **Myeonryu-Gwan** (Hangul: 면류관) dan **Gujang-bok** (Hangul: 구장복). Myonryu-Gwan mempunyai manik-manik, yang tergantung; ini akan menghalang raja daripada melihat kejahatan. Ada juga kain kapas di sisi kiri dan kanan Myeonryu-Gwan, dan ini seharusnya membuat raja tidak menyedari pengaruh pegawai yang korup. Gujang-bok berwarna hitam, dan terdapat sembilan simbol, yang semuanya mewakili raja. 

##### Sembilan simbol

1. Naga: Penampilan naga sejajar dengan bagaimana raja memerintah dan seterusnya membawa keseimbangan kepada dunia.
2. Api: Raja diharapkan cerdas dan bijaksana untuk memerintah rakyat dengan berkesan, seperti lampu panduan yang diwakili oleh api.
3. Kuang bayas: Imej seekor kuang bayas mewakili kehebatan.
4. Gunung: Memandangkan gunung itu tinggi, raja setara dengan status dan harus dihormati dan disembah.
5. Harimau: Harimau mewakili keberanian raja.
6. Monyet: Monyet melambangkan kebijaksanaan.
7. Nasi: Disebabkan rakyat memerlukan beras untuk hidup, raja dibandingkan dengan makanan ini kerana baginda mempunyai tanggungjawab untuk melindungi kebajikan mereka.
8. Kapak: Ini menunjukkan bahawa raja memiliki kemampuan untuk menyelamatkan dan mengambil nyawa.
9. Tumbuhan air: Satu lagi gambaran kehebatan raja.

##### Jeokui

***Jeokui*** atau ***Tseogwi*** (Hangul: 적의) diatur melalui penggunaan warna yang berbeza sebagai simbol status dalam keluarga kerajaan. Maharani memakai Jeokui berwarna ungu-merah, permaisuri mengenakan warna merah jambu, dan puteri mahkota mengenakan warna biru tua. "Jeok" bermaksud kuang bayas, dan oleh itu Jeokui sering mempunyai gambaran burung yang bersulam di atasnya. 

#### Cheolick

***Cheolick*** (Hangul: 철릭) adalah adaptasi Korea dari tunik Mongol, yang diimport pada akhir 1200-an semasa dinasti Goryeo. Cheolick, tidak seperti pakaian Korea yang lain, adalah penggabungan blaus dengan pakaian menjadi satu. Kelenturan pakaian membolehkan pemakainya menunggang kuda dan memanah dengan mudah. Semasadinasti Joseon, ia berterusan dipakai oleh raja, dan pegawai tentera untuk kegiatan tersebut. Biasanya dipakai sebagai pakaian seragam ketenteraan, tetapi pada akhir dinasti Joseon, pakaian itu mulai dipakai dalam situasi yang lebih santai. Perwatakan unik membolehkan pelepasan lengan Cheolick yang boleh digunakan sebagai pembalut jika pemakainya cedera dalam pertempuran. 

#### Ayngsam

***Ayngsam*** (Hangul: 앵삼) ialah pakaian rasmi untuk pelajar semasa peperiksaan kerajaan kebangsaan dan istiadat pemerintahan. Ia biasanya berwarna kuning, tetapi bagi pelajar yang mendapat markah tertinggi dalam peperiksaan, mereka diberi kebenaran memakai Aengsam hijau. Sekiranya pelajar yang mendapat markah tertinggi masih muda, raja menghadiahkannya dengan Aengsam berwarna merah. 

### Aksesori

#### Binyeo

***Binyeo*** atau ***Pinyeo*** (Hangul: 비녀) ialah penyepit rambut hiasan tradisional, dan ia mempunyai hujung berbentuk yang berbeza bergantung pada status sosial. Wanita dalam keluarga kerajaan mempunyai Binyeo berbentuk naga atau phoenix sementara wanita biasa mempunyai pokok atau bunga aprikot Jepun. Dan Binyeo adalah bukti perkahwinan. Oleh itu, bagi seorang wanita, Binyeo adalah ungkapan kesucian dan kesopanan.

#### Daenggi

***Daenggi*** ialah reben tradisional Korea yang diperbuat daripada kain untuk mengikat dan menghiasi rambut bertocang. 

#### Norigae

***Norigae*** (Hangul: 노리개) ialah aksesori tradisional khas untuk wanita, dan tidak ada perbezaan yang ditentukan oleh status sosial.

#### Danghye

***Danghye*** atau ***Tanghye*** (Hangul: 당혜) ialah kasut untuk wanita yang sudah berkahwin semasa dinasti Joseon. Danghye dihiasi dengan pohon-pohon yang mengandungi anggur, delima, kekwa, atau peoni yang semua itu merupakan simbol umur panjang.

##### Kunghye

Danghye untuk seorang wanita kerabat diraja dikenali sebagai ***Kunghye*** (Hangul: 궁혜), dan mereka biasanya bercorak bunga.

##### Onhye

Danghye untuk wanita biasa dikenali sebagai ***Onhye*** (Hangul: 온혜).

Zaman moden
-----------

Walaupun hanbok adalah pakaian tradisional, ia telah dipopularkan dengan cara moden. Jenama kontemporari, seperti Hwang Yi-seul dari Leesle (리슬) Diarkibkan 2020-09-19 di Wayback Machine dan Kim MeHee, telah memasukkan reka bentuk tradisional dalam pakaian moden mereka yang mewah. Hanbok moden telah diketengahkan dalam haute couture antarabangsa; di pentas peragaan, pada tahun 2015 ketika Karl Lagerfield menggayakan model Korea untuk Chanel, dan semasa Minggu Fesyen Paris dalam fotografi oleh Phil Oh. Ia juga dipakai oleh selebriti internasional, seperti Britney Spears dan Jessica Alba, dan atlet, seperti pemain tenis Venus Williams dan pemain bola sepak Hines Ward.

Hanbok juga terkenal di kalangan selebriti Asia-Amerika, seperti Lisa Ling dan Miss Asia 2014, Eriko Lee Katayama. Ia juga tampil di permaidani merah, dan dipakai oleh Sandra Oh di Anugerah SAG, dan oleh ibu Sandra Oh yang membuat sejarah fesyen pada tahun 2018 kerana memakai hanbok ke Anugerah Emmy.

Pemerintah Korea Selatan telah mendukung kebangkitan minat dalam hanbok dengan menaja pereka fesyen. Di dalam negara, hanbok telah menjadi trend dalam fesyen jalanan dan video muzik. Ia dipakai oleh artis K-pop terkenal, BTS, terutama dalam video muzik mereka untuk "Idol". Ketika hanbok terus dimodenkan, pendapat mengenai reka bentuk baharu masih diperdebatkan.

Di Seoul, pelancong yang memakai hanbok boleh membuat lawatan mereka ke Lima Istana Besar (Changdeokgung, Changgyeonggung, Deoksugung, Gyeongbokgung dan Gyeonghuigung) secara percuma.

Lihat juga
----------

* Senarai pakaian Korea
* Hanfu - setaraf Cina
* Wafuku - setaraf Jepun

Nota kaki
---------

1. ↑  McCallion, 2008, p. 221 - 228
2. ↑  옷의 역사 (dalam bahasa Korean). Daum/Global World Encyclopedia.CS1 maint: unrecognized language (link)
3. ↑   한복데이, 전국 5개 도시서 펼쳐진다
4. 1 2 3  "Traditional clothing". KBS Global. Diarkibkan daripada yang asal pada 2008-03-17.
5. 1 2 3 4 5  저고리 (dalam bahasa Korean). Doosan Encyclopedia. Diarkibkan daripada yang asal pada 2009-03-15. Dicapai pada 2008-09-29.CS1 maint: unrecognized language (link)
6. ↑  저고리 (dalam bahasa Korean). Empas/Britannica. Dicapai pada 2008-09-29.CS1 maint: unrecognized language (link)
7. ↑  "Sejodaeuihoejangjeogori". Cultural Heritage Administration, South Korea. Diarkibkan daripada yang asal pada 2012-02-16. Dicapai pada 2009-06-27.
8. 1 2  치마 (dalam bahasa Korean). Nate/Britannica.CS1 maint: unrecognized language (link)
9. 1 2  치마 (dalam bahasa Korean). Nate/EncyKorea.CS1 maint: unrecognized language (link)
10. 1 2  유행과 우리옷 [Fashion and Korean clothing] (dalam bahasa Korean). Korea the sense. Diarkibkan daripada yang asal pada 2012-03-02.CS1 maint: unrecognized language (link)
11. ↑  "Important Folklore Materials:117-23". Cultural Heritage Administration. Diarkibkan daripada yang asal pada 2012-02-27. Dicapai pada 2010-01-07.
12. ↑  "Important Folklore Materials: 229-1-4. Skirt belonging to a Jinju Ha clan woman, who died in 1646". Cultural Heritage Administration. Diarkibkan daripada yang asal pada 2012-02-27. Dicapai pada 2010-01-07.
13. ↑  "World Underwear History: Enlightenment Era". Good People Co. Ltd. Diarkibkan daripada yang asal pada May 7, 2010. Dicapai pada 2010-01-07.
14. ↑  "World Underwear History: Enlightenment Era". Good People Co. Ltd. Diarkibkan daripada yang asal pada May 7, 2010. Dicapai pada 2010-01-07.
15. ↑  "Recycle LACMA: Red Korean Skirt". Robert Fontenot. Dicapai pada 2010-01-07.
16. ↑  "Recycle LACMA: Purple Korean Skirt". Robert Fontenot. Dicapai pada 2010-01-07.
17. 1 2  "Korea Information". Diarkibkan daripada yang asal pada 6 April 2014. Dicapai pada 8 October 2014.
18. 1 2  포 (袍) (dalam bahasa Korean). Encyclopedia of Korean Culture. Dicapai pada 2015-04-23.CS1 maint: unrecognized language (link)
19. 1 2 3 4  두루마기 (dalam bahasa Korean). Empas/Britannica. Dicapai pada 2008-09-30.CS1 maint: unrecognized language (link)
20. ↑  "Men's Clothing". Life in Korea. Dicapai pada 2008-11-01.
21. ↑  까치두루마기 (dalam bahasa Korean). Nate/EncyKorea. Diarkibkan daripada yang asal pada 2011-06-10. Dicapai pada 2008-09-30.CS1 maint: unrecognized language (link)
22. ↑  "Geocities.com". Julia's Cook Korean site. Diarkibkan daripada yang asal pada 2009-10-26. Dicapai pada 2007-11-29.
23. ↑  The Groom's Wedding Attire Diarkibkan 2009-04-23 di Wayback Machine Academia Koreana of Keimyung University
24. ↑  "What are the traditional national clothes of Korea?". Diarkibkan daripada yang asal pada 10 January 2016. Dicapai pada 8 October 2014.
25. ↑  "Hanboks (Traditional Clothings)". *Headgear and Accessories Worn Together with Hanbok*. Korea Tourism Organization. Dicapai pada 2008-10-06.
26. ↑  Sarah H, Jeong (2006, February) Hanbok, Korean Traditional Dress
27. ↑  Misie Lander (2017, January). Hanbok: An Introduction to South Korea’s National Dress
28. ↑  Kim, Moon Ja, 2004, 7-15
29. 1 2  Lee, Kyung-Ja, 2003
30. ↑  Bahan Pakaian
31. 1 2  . Missing or empty `|title=` (bantuan)
32. 1 2  김소희; 채금석 (2018). "Scythai's clothing type and style: Focusing on the relationship with ancient Korea". *한국의상디자인학회지*. 20(1): 61–77. doi:10.30751/kfcda.2018.20.1.61.
33. ↑  Nelson, 1993, p.7 & p.213-214
34. ↑  ""Korea for the World, the World for Korea." www.arirangtv.com". Dicapai pada 8 October 2014.
35. ↑  Korea Tourism Organization (November 20, 2008). "The beauty of Korean tradition - Hanbok". Korea.net.
36. ↑  Lee, Tae-ok. Cho, Woo-hyun. Study on Danryung structure. Proceedings of the Korea Society of Costume Conference. 2003. pp.49-49.
37. ↑  "Hanbok". Korean Overseas Information Service.
38. ↑  "UriCulture.com". Diarkibkan daripada yang asal pada 17 July 2011. Dicapai pada 8 October 2014.
39. ↑  Kim, Ki Sun, 2005. v. 5, 81-97.
40. ↑  "News.Naver.com". Dicapai pada 8 October 2014.
41. ↑  "ChinaCulture.org". Diarkibkan daripada yang asal pada 24 November 2014. Dicapai pada 8 October 2014.
42. ↑  Miryang gobeomni bagik byeokhwamyo (Mural tomb of Bak Ik in Gobeop-ri, Miryang). Cultural Heritage Administration. Accessed 15 July 2009.
43. ↑  Keum, Ki-Suk "The Beauty of Korean Traditional Costume" (Seoul: Yeorhwadang, 1994) ISBN 89-301-1039-8 p.43
44. ↑  "Contemporary Artwork of Korean Women". Dicapai pada 2009-06-27.
45. 1 2  "Five Centuries of Shrinking Korean Fashions". *Chosun Ilbo*. Dicapai pada 2009-06-27.
46. ↑  허윤희. "조선 여인 저고리 길이 300년간 2/3나 짧아져". *조선닷컴* (dalam bahasa Korea). Dicapai pada 6 September 2019.
47. ↑  Han, Hee-sook (2004). "Women's Life during the Chosŏn Dynasty". *International Journal of Korean History* (dalam bahasa English). **6** (1): 142. Dicapai pada 6 September 2019.CS1 maint: unrecognized language (link)
48. ↑  The Traditional Art of Beauty and Perfume in Ancient Korea by Guest Contributor Pauline. MimiFrouFrou.com
49. ↑  Cho, Woo-hyun, "Characteristics of the Korean Costume and Its Development" Diarkibkan 2013-12-31 di Wayback Machine, "Koreana", 1995
50. ↑  Chung, Hyun-sook, "Clothing, Traditional - Korea", *Encyclopedia of Modern Asia*, 2002
51. ↑  Cho, Eun-ah, "Cho Eun-ah's Hanbok Story(26)", "C News041", 2012/10/23
52. 1 2  Life in Korea, "Official/Court Clothing", "Life in Korea"
53. ↑  Cho, Eun-ah, "Cho Eun-ah's Hanbok Story(25)", "C News041", 2012/11/12
54. ↑  Cho, Eun-ah, "Cho Eun-ah's Hanbok Story(27)", "C News041", 2012/11/28
55. 1 2  Encyclopedia of Korean Culture and The Academy of Korean Studies, "Myeonbok", "Naver Knowledge Encyclopedia"
56. ↑  Lee Eun-ju, "Jeokui", "Naver Cast", 2012/07/31
57. ↑  Encyclopedia of Korean Culture and The Academy of Korean Studies, "Cheolique", "Naver Knowledge Encyclopedia"
58. ↑  Encyclopedia of Korean Culture and The Academy of Korean Studies, "Cheollik", "Naver Knowledge Encyclopedia"
59. ↑  Encyclopedia of Korean Culture and The Academy of Korean Studies, "Aengsam", "Naver Knowledge Encyclopedia"
60. ↑  Doopedia, "Binyeo", "Naver Knowledge Encyclopedia"
61. ↑  Cho, Eun-ah, "Cho Eun-ah's Hanbok Story(21)", "C News041", 2012/04/17
62. ↑  "≪문화저널21≫ 기혼여성들에게 꼭 필요했던 장신구 비녀". *문화저널21*. Dicapai pada 2019-03-26.
63. ↑  Doopedia, "Norigae", "Naver Knowledge Encyclopedia"
64. ↑  Encyclopedia of Korean Culture and The Academy of Korean Studies, "Danghye", "Naver Knowledge Encyclopedia"
65. 1 2 3  Cho, Eun-ah, "Cho Eun-ah's Hanbok Story(11)", "C News041", 2012/11/27
66. ↑  Kim, Monica. October 24, 2015. Vogue. The Story Behind Seoul’s Latest Street Style Staple.
67. ↑  "The Story Behind Seoul's Latest Street Style Staple". *Vogue* (dalam bahasa Inggeris). Dicapai pada 2018-10-17.
68. ↑  "8 American Celebrities Wearing Hanbok". *SweetandtastyTV* (dalam bahasa Inggeris). Dicapai pada 2018-10-17.
69. ↑  "KIM MeHee hanbok couture". *KIM MeHee hanbok couture* (dalam bahasa Inggeris). Dicapai pada 2018-10-17.
70. ↑  "Sandra Oh's mother makes Emmys history by wearing traditional Korean hanbok to awards" (dalam bahasa Inggeris). Dicapai pada 2018-10-17.
71. ↑  "Designers add a modern twist to hanbok style: Government is keen to show the world the versatility of Korea's traditional attire". *Korea JoongAng Daily* (dalam bahasa Korea). Dicapai pada 2018-10-17.
72. ↑  "11 times BTS rocked traditional Korean clothing". *SBS PopAsia* (dalam bahasa Inggeris). Dicapai pada 2018-10-17.
73. ↑  "Girls are wearing hanboks with skirts now, and Koreans aren't sure how they feel about it". *Koreaboo* (dalam bahasa Inggeris). 2017-10-09. Dicapai pada 2018-10-17.

Pautan luaran
-------------

* Sejarah Hanbok (dalam bahasa Korea)
* Maklumat mengenai Hanbok (dalam bahasa Korea)
* Pakaian Tradisional Korea - Kehidupan di Korea
* Organisasi Pelancongan Korea Rasmi - Pakaian Hanbok